הבהרות עורך מכרז 35/2025
הודעה מיום 2/11/2025 שעה 12:00 

עורך המכרז מבקש להבהיר כדלקמן: 

1. תזכורת ! המועד האחרון להגשת הצעות במכרז זה נדחה ליום 13/11/2025 לשעה 12:00. 
2. בעמ' 54 סע' 3.1 להסכם ההתקשרות יש להשמיט את המילים "למעט ערך מוסף" מהפסקה שם (בסיפא). המחירים לכל אורך המכרז כוללים מע"מ. 
3. ביחס עם תנאי הסף המנהלי שעניינו: "היעדר הרשעות" הורה עורך המכרז לצרף את נספח 4 לשם הוכחת העמידה בתנאי. 
נספח  4 הוגדר בטבלת רשימת הנספחים (עמ' 41 בחוברת המכרז) כ"תצהיר" ונרשם שם כי על המציע לצרף תצהיר עו"ד בהתאם למפורט בנספח. בנוסף הורתה התיבה הרלבנטית בטבלה כי על המציע "לצרף אישור מטעם מינהל ההסדרה והאכיפה במשרד הכלכלה בדבר הרשעות ב-3 השנים האחרונות שקדמו למועד האחרון להגשת ההצעה, קנסות בשנה האחרונה ועיצומים כספיים ב-3 השנים האחרונות שקדמו למועד האחרון להגשת הצעה, אם היו, או היעדר הרשעות".
אלא, שבפועל לא צורף נספח 4 לנוסח שפורסם. 
לפיכך מורה עורך המכרז כי  אין צורך בתצהיר חתום ע"י עו"ד לעניין זה של היעדר הרשעות אלא יש לפעול בהתאם לנוהל קבלת האישור מטעם מנהל ההסדרה (במשרד הכלכלה)  בלבד. 
הנחיות לעניין אופן השגת וצירוף האישור כאמור, מפורטות בהודעת תכ"מ 8.2.1.1.. לשם נוחות מצ"ב נוהל קבלת האישור כפי שמופיע בהודעת התכ"מ  שם: 
בהתאם למפורט בהוראת תכ"ם, "הגנה על זכויות עובדים המועסקים בידי קבלני שירותים בתחומי השמירה האבטחה והניקיון", מס' 8.2.1, על כל חברה להציג אישור של מינהל ההסדרה והאכיפה במשרד התמ"ת בדבר הרשעות ו/או קנסות בגין הפרת חוקי העבודה. 
את האישורים הללו ניתן לקבל בכתובת: 
רחוב סלמה 53 תל אביב 
טלפון03-6223116 : 
פקס:  ‎ 03-6828690
הפקת האישורים אורכת זמן, ולכן יש לפנות למינהל ההסדרה מספר ימים לפני המועד בו זקוקה החברה לאישור. ניתן לקבל את האישור גם באמצעות הפקס. 
החברה תפנה את בקשתה על נייר לוגו של החברה עם חתימה של החברה על הבקשה בציון מספר ח.פ של החברה. פנייה שלא על פי כללים אלה לא תיענה. 
המשרד יקפיד כי חברה שאינה מגישה אישור כאמור תיפסל. כמו כן, יש להקפיד כי מספר הח.פ של מגישי ההצעה תואם את מספר הח.פ שלגביו התקבל האישור ממינהל ההסדרה והאכיפה.
4. לעניין רכיבי השכר  - יש לפעול תמיד על פי הנחיות החוק, התקנות והוראת התכ"מ הרלבנטיות בעניין. 
